Татарстан хастаханәсендә шартлаткыч эзләделәр

	Кукмара районы үзәк хастаханәсендә бүген гадәттән тыш хәл игълан ителгән. Вакыйганың шаһитлары әйтүенчә, Кукмара район хастаханәсендә ят кара сумка ятуы шик тудырган. Халыкны тиз арада бинадан чыгарганнар, оператив җаваплы хезмәткәрләр эшкә керешкән...	 Бактың исә, әлеге шикле сумканы хастаханәгә килгән авыруларның берсе онытып калдырган булган. Анда бернинди дә шартлаткыч табылмаган. Хәзер хастаханә гадәти режимда эшли.  Бүген иртәнге сәгать җиделәр тирәсендә район эчке эшләр бүлегенең дежур частендә үзәк дәваханәнең регистратура бүлеге янында хуҗасыз сумка тора, дигән хәбәр алына, дип яза Кукмара район газетасы. 13 ноябрь, җомга көнне исә киез итек-киез комбинатының кибетеннән дә саклау камерасында рюкзак калдырылган, дигән хәбәр алынган булган. Шулай ук тиз арада тикшерү эшләре башкарылган. Рюкзакның 12 ноябрь көнне итек алырга килгән Кизнер кешесе онытып калдырганлыгы ачыкланган. 
	---	
Матбугат.ру

	№ --- | 16.11.2015	


